paragraph_text: Vrlo značajnu ulogu u razvoju zavarivanja su imala braća Siemens (1866.) s razvojem generatora istosmjerne struje. 1879. mlađi brat Carl Wilhelm Siemens (1823. – 1883.) među prvima koristi električni luk za taljenje metala. 1881. francuski izumitelj Auguste de Méritens ostvario taljenje olova i uspio spojiti nekoliko dijelova zajedno pomoću električnog luka. Charles L. Coffin iz Detroita je zaslužan za početke elektrolučnog zavarivanja u SAD.